OKRESNÁ PROKURATÚRA LIPTOVSKÝ MIKULÁŠ 
Tomášikova 5, 031 80 Liptovský Mikuláš 1	

Číslo: 1 Pv 430/15/5505	Liptovský Mikuláš  17.05.2016
EEČ: 2-39-101-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Liptovský Mikuláš

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 626/7, XXXXX XXXXX, Slovensko
väzba: nie
a
poškodeným:  
1.	XXXXX 
dátum narodenia: XXXXX 
miesto narodenia: XXXXX  
rodné priezvisko: XXXXX 
trvalé bydlisko: XXXXX 8/444, XXXXX XXXXX, Slovensko 
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 681,01-€
Peňažná suma určená na všeobecne prospešné účely: 100,- € 
Konkrétny adresát peňažnej sumy určenej na všeobecne prospešné účely: Detský domov Liptovský Hrádok ako centrum detí, Kráľova Lehota 85 
Suma odovzdaná štátu na peňažnú pomoc obetiam trestnej činnosti: 50,-€ 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 626/7, XXXXX XXXXX, Slovensko
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Obv.odd. PZ XXXXX pod spisovou značkou ORP-732/OO-LM-2015.

na tom skutkovom základe, že: 
dňa 06.10.2015 v čase okolo 13.30 hod. počas pracovnej zmeny v areáli spoločnosti SlovTan Contract Tannery, s.r.o. so sídlom Ulica priemyselná 1  XXXXX, jedenkrát udrel päsťou pravej ruky, v ktorej v tom čase držal nôž na orezávanie koží,  XXXXX, nar. XXXXX, bytom XXXXX, XXXXX 8/44,  do oblasti ľavého líca, pričom čepeľou noža mu zasiahol oblasť čela, čím mu spôsobil tržnú ranu na čele o dĺžke 6 cm, ktoré zranenie si vyžiadalo u poškodeného lekárske vyšetrenie, ošetrenie a liečenie s dobou obmedzenia obvyklého spôsobu života v trvaní 14 dní,  
 
Odôvodnenie:
	Poverený príslušník Obvodného oddelenia PZ v Liptovskom Mikuláši pod sp. zn. ORP-732/OO-LM-2015 viedol trestné stíhanie proti obvinenému XXXXX za prečin ublíženia na zdraví podľa § 156 ods. 1 Trestného zákona za  skutok uvedený vo výroku tohto uznesenia.
	Obvinený XXXXX a poškodený XXXXX  uzavreli  dňa 28.04.2016 zmier, v rámci ktorého  obvinený vyhlásil, že spáchal skutok, pre ktorý je stíhaný, tak, ako mu  bolo  na mediačnom konaní prečítané mediačným úradníkom Okresného súdu v Liptovskom Mikuláši,  kvalifikovaný ako prečin ublíženia na zdraví podľa § 156 ods. 1 Trestného zákona. 
	Obvinený poškodenému  dňa 05.04.2016 uhradil škodu v celkovej výške 681,01-€, na náhrade ktorej sa spoločne dohodli. Obvinený bol ochotný zložiť na účet prokuratúry peňažnú sumu určenú na všeobecne prospešné účely vo výške 100,-€. Z peňažnej sumy určenej na všeobecne prospešné účely chce po schválení zmieru prokurátorom Okresnej prokuratúry v Liptovskom Mikuláši poukázať štátu na peňažnú pomoc poškodeným 50 % a za adresáta  50 % určuje Detský domov Liptovský Hrádok ako centrum detí, Kráľova Lehota 85, IČO: 00634786, č. účtu: SK65 8180 0000 0070 0042 0138.

  	Obvinený a poškodený  zhodne prehlásili, že zmier uzavreli dobrovoľne,  slobodne, vážne,  súhlasia s obsahom zmieru a sú si vedomí dôsledku schválenia zmieru, ktorým je zastavenie trestného stíhania.     
	 Dňa 28.04.2016 obvinený prostredníctvom Okresnej prokuratúry v Liptovskom Mikuláši  zložia  na  účet   Krajskej   prokuratúry  v Žiline   peňažnú sumu na všeobecne   prospešné   účely  vo   výške  100,-€, určenú podľa zmieru -  50 %  na  peňažnú pomoc obetiam trestnej činnosti a 50 %  pre Detský domov Liptovský Hrádok ako centrum detí, Kráľova Lehota 85.  Táto suma je primeraná závažnosti spáchaného prečinu.       
	Obvinený  a poškodený s týmto  spôsobom vybavenia veci vyslovili súhlas. Na obvineného sa podľa odpisu registra trestov hľadí akoby nebol odsúdený.
	Vzhľadom na povahu a závažnosť spáchaného činu, na mieru akou bol prečinom  dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
	Preto som rozhodol tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu sťažnosť nie je prípustná.  

JUDr. Ivan Stupka 
prokurátor